KTC หนุนการท่องเที่ยวในประเทศชูแคมเปญ”One Pack One Price”
นางพิทยา วรปัญญาสกุล รองประธานเจ้าหน้าที่บริหาร – ธุรกิจบัตรเครดิต บริษัท บัตรกรุงไทย จำกัด (มหาชน) หรือ"เคทีซี" เปิดเผยว่า บริษัทร่วมกับนายชัยรัตน์ ไตรรัตนจรัสพร ประธานสมาพันธ์ธุรกิจการท่องเที่ยวส่วนภูมิภาคแห่งประเทศไทย ว่าที่ ร.ต. เอนก นุรักษ์ รองประธานสภาอุตสาหกรรมท่องเที่ยวแห่งประเทศไทย ฝ่ายยุทธศาสตร์ และนายภูริวัจน์ ลิ้มถาวรรัตน์ อุปนายก สมาคมธุรกิจท่องเที่ยวภายในประเทศไทย (สทน.) จัดแคมเปญพิเศษ "One Pack One Price" 2,990 บาท
1 ต.ค. 2558

นางพิทยา วรปัญญาสกุล รองประธานเจ้าหน้าที่บริหาร – ธุรกิจบัตรเครดิต บริษัท บัตรกรุงไทย จำกัด (มหาชน) หรือ”เคทีซี” เปิดเผยว่า บริษัทร่วมกับนายชัยรัตน์ ไตรรัตนจรัสพร ประธานสมาพันธ์ธุรกิจการท่องเที่ยวส่วนภูมิภาคแห่งประเทศไทย ว่าที่ ร.ต. เอนก นุรักษ์ รองประธานสภาอุตสาหกรรมท่องเที่ยวแห่งประเทศไทย ฝ่ายยุทธศาสตร์ และนายภูริวัจน์ ลิ้มถาวรรัตน์ อุปนายก สมาคมธุรกิจท่องเที่ยวภายในประเทศไทย (สทน.) จัดแคมเปญพิเศษ “One Pack One Price” 2,990 บาท
ราคาเดียวเที่ยวทั่วไทย สมาชิกบัตรเครดิตเคทีซีรับสิทธิในการจองแพ็คเกจท่องเที่ยว 3 วัน 2 คืน ในราคาพิเศษเมื่อใช้จ่ายผ่านบัตรฯ เพียง 2,990 บาท (ราคารวมรถรับส่งจากสนามบินหรือสถานีขนส่ง ที่พัก 2 คืน และอาหาร 3 มื้อ) กับบริษัทนำเที่ยวชั้นนำ 45 แห่ง และนครชัยแอร์ อาทิ แพ็คเกจท่องเที่ยวกระบี่ พร้อมทัวร์ 4 เกาะ/ ภูเก็ต-เกาะพีพี/ สุราษฎร์ธานี ซิตี้ทัวร์รอบเกาะสมุย พิเศษ! ทริปหินตา-หินยาย/ ประจวบคีรีขันธ์ หัวหินและชะอำ/ อุดรธานี บ้านเชียง/ อุบลราชธานี ไหว้พระ 9 วัด และรถโบราณ/ หนองคาย 3 เส้นทาง บึงกาฬ อำเภอสังคม และเวียงจันทร์ และระนอง ชมวิถีชีวิตชาวระนอง พร้อมอาบน้ำแร่ นอกจากนี้ สมาชิกบัตรเครดิตเคทีซี สามารถใช้คะแนนสะสม Forever Rewards 1,000 คะแนน แทนเงินสดได้ 150 บาท กับ 14 พันธมิตรบริษัทนำเที่ยวที่ร่วมรายการ โดยสามารถจองแพ็คเกจและเดินทางได้ตั้งแต่วันนี้ – 31 ตุลาคม 2558